**Арча муниципаль районы Иҗтимагый советының**

**2016 елның 3 августында уздырылган утырыш беркетмәсеннән**

**өземтә**

Наласа җирле үзидарә башлыгы Шакирова Илфира Рамазан кызының информациясен тыңлап, соңгы елларда халыктан үзара салым акчасын җыйнау һәм аны максатчан куллану буенча түбәндәге эшләр башкарылганын билгеләп үтә:

2014 елда 102000 сум акча халыктан җыйналды.

Дәүләттән 408000 сум акча өстәлде.

Барысы 510000 сум.

2015 елда 116600 сум акча халыктан җыелды.

Дәүләттән 466400 сум өстәлде.

Барысы 583000 сум

1. Чишмәләр һәм су башняларын ремонтлау өчен- 58000+232000=290000сум

2. Пожар куркынычсызлыгы кагыйдәләре үтәлеше- 12000+48000=60000сум

3. Территорияне яшелләндерүгә- 2500+10000=12500 сум

4. Урам исемнәрен һәм номерларын урнаштыру 4100+16400=20500 сум

5. Зиратларны карау һәм чистарту өчен- 20000+80000=100000 сум

6. Авыл кырыендагы чишмә һәм ерганакларны карау 20000+80000=100000 сум

Бу акча Наласа су башнясына койма тоту һәм юлларга таш салуга файдаланылды.

Урта Бирәзә зиратында 4 ел буена зур эш алып барылды.1000 гә якын агач киселде, 980 тимер багана утыртылды, 710 баганага сетка тарттырылды, 270 баганага профнастил койма корылды. Койманың 100000 сумы үзара салым акчасыннан тотылды, 370000 сумы мәчеттә җыелган хәйрия акчасы. Бу хәйрия акчалары гаеттә салынган сәдака акчалары һәм авылдан читтә яшәгән авылдашларныкы.Файзрахманов Айдар, Гаффаров Харис ел саен 10000-15000 сум зират өчен акча калдыралар.

Арча муниципаль районы Иҗтимагый советы тәкъдим итә:

1. 2014-2015 елларда Наласа авыл җирлегендә үзара салым акчасын җыйнау һәм аны максатчан куллануның торышын канәгатьләнерлек дип бәяләргә.

2. Киләсе елларда да районның барлык җирле үзидарә территорияләрендә эшне дәвам итәргә, халык арасында аңлату эшләрен активрак алып барырга, җыелган акчаларны, җәмәгатьчелек фикерен исәпкә алып, максатчан тотуга ирешергә.

3. Җирле матбугат чараларында бу эш буенча уңай тәҗрибәне киңрәк яктыртырга.

Арча муниципаль районы

Иҗтимагый советы рәисе Р.Ә. Һидиятов

Иҗтимагый совет секретаре Л.Н.васильева